**மயில்** எனப் பொதுவாக அழைக்கப்படுகின்ற, **இந்திய மயில்** (***பாவோ கிரிசுடேடசு***), அல்லது **நீல மயில்** என்பது இந்தியத் துணைக்கண்டத்தைப் பூர்வீகமாகக் கொண்ட ஒரு பறவை இனமாகும். இது இந்தியாவிலிருந்து பல நாடுகளுக்கு அறிமுகப்படுத்தப்பட்டுள்ளது. 

இந்திய மயில்கள் பால் ஈருருமை கொண்டிருக்கின்றன. ஆண் மயில்கள் வண்ணமயமான கண் போன்ற புள்ளிகள் கொண்ட இறக்கைகளாலான பெரிய தோகைகளை கொண்டிருக்கின்றன. பெண் மயில்களை கவர முற்படும்போது இந்த தோகைகளை உயர்த்தி ஒரு பெரிய விசிறி போல காட்டுகின்றன. மயிலின் விரிவான தொகையின் செயல்பாடு பற்றி அறிஞர்களிடையே வேறுபட்ட கருத்துக்கள் நிலவுகின்றது. 19 ஆம் நூற்றாண்டில், சார்லஸ் டார்வின், இது ஒரு புரியாத புதிர் என்றும், சாதாரணமான இயற்கை தேர்வு மூலம் விளக்குவது கடினம் என்றும் குறிப்பிட்டார். பெண் மயில்கள் பெரிய தோகைகளை கொண்டிருப்பதில்லை. அவை பெரும்பாலும் வெள்ளை நிற முகம், பச்சை நிற கீழ் கழுத்து, மற்றும் மந்தமான பழுப்பு அல்லது சாம்பல் நிற இறகுகளைக் கொண்டிருக்கின்றன.

மயில்கள் பெரிய தோகைகளைக் கொண்டிருந்தாலும் பறக்கும் திறன் கொண்டவை. இந்திய மயில்கள் திறந்த காடுகளில் அல்லது பயிரிடப்பட்ட வயல்வெளிகளில் வாழ்கிறது, அங்கு இவை பழங்கள், தானியங்கள் போன்றவற்றை உண்கின்றன. இவை பாம்புகள், பல்லிகள் மற்றும் சிறிய கொறித்துண்ணிகளை வேட்டையாடுகின்றன. மயில்களின் அகவல் இவற்றைக் கண்டறிவதை எளிதாக்குகின்றன. இந்த அகவல் சத்தமானாது வனப் பகுதிகளில் புலி போன்ற வேட்டையாடும் விலங்குகள் இருப்பதை மற்ற விலங்குகளுக்கு எச்சரிக்கை செய்வதற்காக பயன்படுகின்றன.

இந்த பறவை இந்து மற்றும் கிரேக்க புராணங்களில் பரவலாக காணப்படுகின்றது. தமிழ் கடவுளாக அறியப்படுகின்ற முருகனின் வாகனமாக கருதப்படுகின்றது. இது இந்தியாவின் தேசியப் பறவையாகும்.

தோற்றம்
-------

ஆண் மயிலின் கழுத்து, மார்பு, வயிறு பளபளக்கும் கருநீல நிறத்திலும், இறக்கைகளில் வெள்ளையும், பழுப்புமாக இறகுகள் போன்ற பட்டைகளும் இருக்கும். நீண்ட தோகை பச்சை நிறத்திலும், பளபளக்கும் கருநீல வட்டங்களையும் கொண்டிருக்கும். தோகையில் உள்ள சில சிறகுகளின் முனை பிற வடிவத்தில் இருக்கும். ஆண் மயில் உருவில் பெரியவை. மயிலின் அலகின் முனையில் இருந்து வால் சிறகு வரை சுமார் 100-115 செ. மீ. நீளமும், நன்கு வளர்ந்த முதிர்ந்த பறவைகளில் முழுவதுமாக வளர்ந்த தோகையின் கடைசி முனை வரை கணக்கிட்டால் சுமார் 195-225 செ.மீ. நீளமும் கொண்டிருக்கும். இதன் எடை சுமார் 4-6 கிலோ இருக்கும். தோகையில் சுமார் 200க்கும் மேற்பட்ட சிறகுகள் இருக்கும். எனினும் வால் சிறகுகள் 20 மட்டுமே.

பெண் மயிலுக்கு நீண்ட தோகை கிடையாது. இவற்றின் கழுத்து, பளபளக்கும் பச்சை, வெள்ளை, கருப்பு ஆகிய வண்ணங்களைக் கொண்ட செதில் வடிவ இறகுகளைக் கொண்டும், வயிற்றுப்பகுதி வெள்ளையாகவும், இருக்கும். இவை ஆண் மயில்களை விட உருவில் சிறியவை. சுமார் 95 செ.மீ. நீளமும், 2.75-4 கிலோ எடையும் உடையவை. கோழி வகைப் பறவைகளிலேயே மயில்கள்தான் உருவில் பெரிதாகவும், எடைமிக்கதாகவும் விளங்குகின்றன,.

மயிலின் ஆண், பெண் இரண்டிற்குமே தலையில் கொண்டை இருக்கும். ஆண் மயிலின் முகத்தில் கண்ணின் மேலும், கீழும் வெள்ளை நிறத்தில் பிறை வடிவில் அடர்ந்த சிறகுகள் இல்லாத பட்டைகள் போன்ற இறகுகள் இருக்கும். பெண் மயிலில் முகத்தில் கண்களுக்கு மேல் வெள்ளை நிறப் பட்டையும், முகத்தின் பக்கவாட்டிலும், கழுத்து ஆரம்பிக்கும் பகுதியிலும் வெள்ளையாக இருக்கும்.

படத்தொகுப்பு
------------

* வசுகமுவா தேசியப் பூங்கா, இலங்கையில் ஆண்மயில் கிளையில் அம்ர்ந்திருக்கும் காட்சிவசுகமுவா தேசியப் பூங்கா, இலங்கையில் ஆண்மயில் கிளையில் அம்ர்ந்திருக்கும் காட்சி
* யா எல தேசியப் பூங்கா, இலங்கையில் ஆண்மயில் ஆடும் காட்சியா எல தேசியப் பூங்கா, இலங்கையில் ஆண்மயில் ஆடும் காட்சி
* துலு நாடு, கர்நாடகா, இந்தியாவில் மூன்று பெண்மயில்கள் இருக்கும் காட்சிதுலு நாடு, கர்நாடகா, இந்தியாவில் மூன்று பெண்மயில்கள் இருக்கும் காட்சி
* Museum specimen -Museum specimen -

குறிப்புகள்
-----------

1. ↑  "*Pavo cristatus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2009.2*. பன்னாட்டு இயற்கைப் பாதுகாப்புச் சங்கம். 2009.
2. ↑   "Peacock (bird)". *Britannica Online Encyclopedia*.
3. ↑  "National Symbols". National Portal of India. பார்க்கப்பட்ட நாள் 30 January 2018.
4. ↑  Blanford, WT (1898). *The Fauna of British India, Including Ceylon and Burma. Birds*. **4**. Taylor and Francis, London. pp. 681–70.
5. ↑  Whistler, Hugh (1949). *Popular handbook of Indian birds* (4th ed.). Gurney and Jackson, London. pp. 401–410. {{ISBN|1-4067-4576-6}}.
6. ↑  Ali, S; Ripley, S D (1980). Handbook of the birds of India and Pakistan. 2 (2nd ed.). Oxford University Press. pp. 123–126. ISBN 0-19-562063-1

வெளியிணைப்புக்கள்
-----------------

விக்கிமீடியா பொதுவகத்தில்,  
 ***Pavo cristatus***   
என்பதில் ஊடகங்கள் உள்ளன. 

* BirdLife Species Factsheet பரணிடப்பட்டது 2007-09-29 at the வந்தவழி இயந்திரம்
* gbwf.org – India Blue Peafowl பரணிடப்பட்டது 2008-05-09 at the வந்தவழி இயந்திரம்
* Indian peafowl videos, photos & sounds பரணிடப்பட்டது 2011-05-07 at the வந்தவழி இயந்திரம்
* Watch more peacock (Pavo cristatus) video clips from the BBC archive on Wildlife Finder
* First recorded breeding in the wild in Africa

| * பா
* உ
* தொ
இந்தியா இந்திய தேசிய சின்னங்கள் |
| --- |
| அரசியலமைப்பின்படி | 
* இந்தியக் கொடி (கொடி)
* அசோக சிங்கத் தலை (தேசிய இலச்சினை)
* சத்யமேவ ஜெயதே (குறிக்கோளுரை)
* ஜன கண மன (தேசிய கீதம்)
* வந்தே மாதரம் (தேசிய பாடல்)

 |  |
| தாவரங்களும் விலங்கினங்களும் | 
* வங்காளப் புலி (விலங்கு)
* இந்திய மயில் (பறவை)
* தாமரை (மலர்)
* ஆலமரம் (மரம்)
* மாம்பழம் (பழம்)
* இந்திய யானை (மரபு விலங்கு)
* கங்கை ஓங்கில் (நீர்வாழ் விலங்கு)
* இராச நாகம் (ஊர்வன)
* கங்கை (ஆறு)

 |
| நாட்கள் | 
* விடுதலை நாள்
* குடியரசு நாள்
* காந்தி ஜெயந்தி

 |
| மற்றவைகள் | 
* இந்திய ரூபாய் (நாணயம்)
* சக நாட்காட்டி (நாள்காட்டி)

 |